Document ID: /roh_data/filtered/fineweb-2-filterrobots_roh.jsonl.gz/18206

Michela Lardi è naschida e creschida si a Cuira. Sco uffant era ella sa retratga, fascheva termagls persula. Ella observava pli gugent ed aveva in egl per ils detagls.
Mia mamma pensava a l'entschatta che jau n'audia betg bain, perquai che jau era uschè ruassaivla e na discurriva betg.
Michela Lardi ha pir cumenzà a discurrer cun 5 onns. Suenter intginas consultaziun tar ils medis è vegnì diagnostitgà il sindrom d'Asperger. Il sindrom d'Asperger è ina da las trais furmas d'autissem.
Michela Lardi è vegnida promovida gia pli baud da geniturs, terapeuts e pedagogs curativs.
Sch'jau na fiss betg vegnida promovida en questa moda, na fiss jau mai nua ch'jau sun uss.
Oz viva la dunna da 39 onns persula, va en vacanzas, lavura - maina ina vita independenta. Ina vita pli u main «normala», sco che Michela Lardi di.
RR actualitad 17:00